Disney Sedang Membangunkan Filem Ketiga Hocus Pocus
Adik beradik Sanderson akan kembali lagi!  Menurut The New York Times, Disney sedang membangunkan filem ketiga Hocus Pocus. Pekara tersebut disahkan Presiden Walt Disney Studios Motion Picture Production, Sean Bailey.  Selepas filem asal tahun 1993 berjaya membentuk pengikutnya sendiri, Disney membuat keputusan untuk menghasilkan filem kedua pada tahun lalu yang disiarkan di perkhidmatan streaming Disney+.  Hocus Pocus 2 dianggap kejayaan besar Disney+ apabila mencipta rekod tontonan pada hujung minggu dengan tonton sebanyak 2.7 bilion jam. Sekuel itu juga menduduki tempat kelima dalam senarai filem yang paling kerap di strim pada 2022.  Buat masa ini tiada tarikh tayang ditetapkan untuk filem terbaru Hocus Pocus itu. Bagaimanapun, ia sekali lagi akan mengikuti kisah tiga ahli sihir, Bette Midler, Sara jessica Parker dan Kathy Nijimy, yang memburu kanak-kanak untuk kekal muda.  Filem Hocus Pocus 2 menampilkan kepulangan pelakon asal, Bette Midler, Sarah Jessica Parker, Kathy Najimy, dan Doug Jones yang kembali mengulangi peranan masing-masing. Ia turut menampilkan pendatang baru siri filem itu yang terdiri daripada Sam Richardson, Whitney Peak, Belissa Escobedo, Tony Hale, dan Hannah Waddingham 